Diari Oficial de la Generalitat Valenciana


Sumari del DOGV 5624, del 23-10-2007 (2007/12569)

DECRET 199/2007, de 19 d'octubre, del Consell, pel qual crea un col·legi públic d'Educació Infantil i Primària en l'Alfàs del Pi, per desglossament del Col·legi Públic d'Educació Infantil i Primària Santísimo Cristo del Buen Acierto, de la mateixa localitat.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5624

Data del DOGV
:   23-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/12435


Data del document
:   19-10-2007

Organisme emissor
:   Conselleria d'Educació

Tipus de document
:   Decret

Correcció d'errades

 Descriptors 

:   * Alfàs del Pi, l'
    * centre d'ensenyament
    * ensenyament primari
    * educació preescolar
    * ensenyament públic

DECRET 199/2007, de 19 d'octubre, del Consell, pel qual crea un col·legi públic d'Educació Infantil i Primària en l'Alfàs del Pi, per desglossament del Col·legi Públic d'Educació Infantil i Primària Santísimo Cristo del Buen Acierto, de la mateixa localitat. [2007/12390]  
L'evolució demogràfica de l'Alfàs del Pi ha incrementat la demanda de places escolars d'Educació Infantil i Primària, per la qual cosa la Direcció Territorial d'Educació d'Alacant i la Direcció General d'Ordenació i Centres Docents han emés informe-proposta perquè es cree un nou centre docent, per desglossament del Col·legi Públic d'Educació Infantil i Primària Santísimo Cristo del Buen Acierto.   
L'Ajuntament de l'Alfàs del Pi, per l'acord adoptat en la sessió plenària de 31 de març de 2006, ha posat a disposició de la conselleria d'Educació una parcel·la d'11.054 m.², perquè s'hi construïsca un edifici escolar per al centre. Estes actuacions es duen a terme en el marc de col·laboració establit en la disposició addicional quinzena 4) de la Llei Orgànica 2/2006, de 3 de maig, d'Educació, i el Reial Decret 2274/1993, de 22 de desembre, de cooperació de les corporacions locals amb el Ministeri d'Educació i Ciència, d'aplicació supletòria en la Comunitat Valenciana.  
En aplicació del que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, a proposta del conseller d'Educació i amb la deliberació prèvia del Consell, en la reunió del dia 19 d'octubre de 2007,  
DECRETE  
Article 1  
Es crea, per desglossament del Col·legi Públic d'Educació Infantil i Primària Santísimo Cristo del Buen Acierto, codi 48850067, el centre docent següent:  
Província: Alacant.  
Municipi: l'Alfàs del Pi.  
Codi: 42556323.  
Denominació: Col·legi Públic d'Educació Infantil i Primària núm. 3.  
Domicili provisional: c/ Camí de la Mar, 21.  
Domicili definitiu: partida l'Arabí, s/n.  
Titular: Generalitat.  
Composició: 6 unitats d'Educació Infantil i 12 d'Educació Primària.  
Capacitat: 150 places escolars d'Educació Infantil i 300 d'Educació Primària.  
Article 2  
1. El centre escolar nou iniciarà les activitats en el curs escolar 2007/2008. En el dit curs escolar oferirà 3 unitats d'Educació Infantil i 12 d'Educació Primària.  
2. Este centre impartirà els programes d'educació bilingüe Programa d'Incorporació Progressiva (PIP) i Programa d'Immersió Lingüística (PIL).  
3. El centre disposarà dels llocs de treball de mestre de les especialitats següents:  
- 4 d'Educació Infantil.  
- 12 d'Educació Primària.  
- 1 d'Educació Primària, idioma estranger, Anglés.  
- 1 d'Educació Primària, idioma estranger, Francés.  
- 2 d'Educació Primària, Educació Física.  
- 1 d'Educació Primària, Música.  
- 1 d'Educació Especial, Pedagogia Terapèutica.  
- 1 d'Educació Especial, Audició i Llenguatge.  
Article 3  
1. El Col·legi Públic d'Educació Infantil i Primària Santísimo Cristo del Buen Acierto quedarà configurat amb 6 unitats d'Educació Infantil i 12 d'Educació Primària, amb una capacitat de 225 places escolars d'Educació Infantil i 600 d'Educació Primària.   
2. En el curs escolar 2007/2008 el centre disposarà dels llocs de treball de mestre de les especialitats següents:  
- 8 d'Educació Infantil.  
- 12 d'Educació Primària.  
- 1 d'Educació Primària, idioma estranger, Anglés.  
- 1 d'Educació Primària, idioma estranger, Francés.  
- 2 d'Educació Primària, Educació Física.  
- 1 d'Educació Primària, Música.  
- 1 d'Educació Especial, Pedagogia Terapèutica.  
- 1 d'Educació Especial, Audició i Llenguatge.  
DISPOSICIONS ADDICIONALS  
Primera  
El que establix el present decret s'inscriurà en el Registre de Centres Docents de la Comunitat Valenciana.  
Segona  
El personal docent amb destinació definitiva en el Col·legi Públic d'Educació Infantil i Primària Santísimo Cristo del Buen Acierto que s'adscriga al centre que es crea per mitjà d'este decret, mantindrà l'antiguitat que posseïa en el seu centre d'origen, en aplicació del que establix la disposició addicional sèptima, 3) del Reial Decret 2112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents.  
Tercera  
La Direcció Territorial d'Educació d'Alacant nomenarà l'equip directiu del centre, de conformitat amb el que establix la Llei Orgànica 2/2006, de 3 de maig, d'Educació, i l'article 17.3 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell.  
DISPOSICIONS FINALS  
Primera  
Es faculta el conseller d'Educació perquè adopte totes les mesures necessàries per a complir i desplegar el que establix este decret, així com per a modificar, si és el cas, la configuració del centre.  
Segona  
Este decret es publicarà en el Diari Oficial de la Comunitat Valenciana i el seu efecte s'entén referit a l'inici del curs escolar 2007/2008, excepte allò es referix al nomenament de l'equip directiu, supòsit en què s'estén a l'1 de juliol de 2007.  
València, 19 d'octubre de 2007  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN